b'\n_START_ARTICLE_\nSvetovno prvenstvo v hokeju na ledu 2000\n_START_PARAGRAPH_\nSvetovno prvenstvo v hokeju na ledu 2000 je bilo \xc5\xa1tiriin\xc5\xa1estdeseto Svetovno prvenstvo v hokeju na ledu. Potekalo je med 20. marcem in 14. majem 2000 v Sankt Peterburgu, Rusija (skupina A), Katovicah, Poljska (skupina B), Pekingu, Ljudska republika Kitajska (skupina C) ter Reykjav\xc3\xadku, Islandija (skupina D). Zlato medaljo je osvojila \xc4\x8de\xc5\xa1ka reprezentanca, srebrno slova\xc5\xa1ka, bronasto pa finska, v konkurenci dvain\xc5\xa1tiridesetih reprezentanc, osmi\xc4\x8d tudi slovenske, ki je osvojila triindvajseto mesto. To je bil za \xc4\x8de\xc5\xa1ko reprezentanco tretji naslov svetovnega prvaka oziroma deveti skupaj z naslovi \xc4\x8de\xc5\xa1koslova\xc5\xa1ke.'